นายกรัฐมนตรี ผลักดันรัฐบาลดิจิทัล สร้างนวัตกรรมใหม่ๆ และเร่งรัดเปิดประมูล 5 จี รองรับการเติบโตที่ทันต่อสถานการณ์โลก
นายกรัฐมนตรี ผลักดันรัฐบาลดิจิทัล สร้างนวัตกรรมใหม่ๆ และเร่งรัดเปิดประมูล 5 จี รองรับการเติบโตที่ทันต่อสถานการณ์โลก พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานมอบรางวัล Digital Government Awards 2019 หรือรางวัลรัฐบาลดิจิทัล ประจำปี 2562 ในงานประกาศผลสำรวจระดับความพร้อมรัฐบาลดิจิทัลหน่วยงานภาครัฐของประเทศไทย พร้อมกล่าวว่า ในยุคดิจิทัล ประเทศไทยต้องปรับตัวแบบก้าวกระโดด โดยต้องมีข้อมูลดิจิทัลที่ถูกต้องและใช้ประโยชน์ได้จริง ในการกำหนดนโยบายและแผนงานต่างๆ เพื่อรองรับการเติบโตที่ทันต่อสถานการณ์โลก ด้วยการให้บริการดิจิทัลที่สะดวก รวดเร็วและตอบสนองการใช้ชีวิตของประชาชน ซึ่งข้อมูลสำคัญของภาครัฐจะต้องเปิดเผยต่อสาธารณะ เพื่อเพิ่มความโปร่งใส ดังนั้นขอให้ทุกหน่วยงานปรับตัวก้าวสู่รัฐบาลดิจิทัลอย่างจริงจัง เพื่อยกระดับการให้บริการ ปฏิรูประบบข้อมูลภาครัฐ ให้เชื่อมโยงกันทั้งในประเทศและภูมิภาค และสามารถนำข้อมูลมาต่อยอดให้เกิดประโยชน์ เพื่อสร้างนวัตกรรมใหม่ๆ ซึ่งรัฐบาลเร่งรัดเปิดประมูล 5 จี รองรับรัฐบาลดิจิทัลด้วยส่วนปัญหาและอุปสรรคต่างๆ รัฐบาลได้มีการปรับปรุงกฏหมายให้สอดรับกับเทคโนโลยีที่จะให้เป็นรัฐบาลดิจิทัลอย่างแท้จริง โดยโครงการที่ประสบความสำเร็จจากการนำเทคโนโลยีมาใช้คือ โครงการบัตรสวัสดิการแห่งรัฐ และศูนย์กลางข้อมูลแบบเบ็ดเสร็จสำหรับภาคเอกชนในการขออนุญาตประกอบธุรกิจ รวมถึงการยกเลิกสำเนาเอกสารราชการ ซึ่งทำให้เกืดความสะดวกและรวดเร็วมากขึ้นนายกรัฐมนตรีและรัฐมนตรีว่าการกระทรวงกลาโหม ขอให้ทุกหน่วยงานให้ความร่วมมือและให้ใช้ประโยชน์จากบิ๊กดาต้า ที่มีการสอบถามความคิดเห็นของประชาชนรวมอยู่ด้วยมาจัดทำแผนให้สอดคล้องกับการเป็นรัฐบาลดิจิทัลและแผนยุทธศาสตร์ชาตินายกรัฐมนตรีและรัฐมนตรีว่าการกระทรวงกลาโหม  ยังได้สั่งการให้ศูนย์ข่าวปลอม จับกุมและเฝ้าระวังการขายของทางเพจที่หลอกลวงประชาชน เช่นเดียวกับการหลอกลวงแชร์ในโซเซียล ที่หลอกให้ลงทุน 1,000 บาท แต่ได้ค่าตอบแทนถึง 900 บาท ดังนั้นขอให้หน่วยงานเข้าไปดูแลอย่างใกล้ชิดและให้ความรู้แก่ประชาชนไปด้วยนอกจากนี้ นายกรัฐมนตรีและรัฐมนตรีว่าการกระทรวงกลาโหม  มอบรางวัลรัฐบาลดิจิทัลในระดับกรม 10 รางวัล และประกาศนียบัตร ระดับจังหวัดอีก 5 รางวัล